NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 104/2011

**268a**

**S p r á v a**

Výboru Národnej rady Slovenskej republiky pre financie a rozpočet a Ústavnoprávneho výboru Národnej rady Slovenskej republiky o výsledku prerokovania zákon z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto správu výborov Národnej rady Slovenskej republiky o prerokovaní vyššie uvedeného zákona.

**I.**

Národná rada Slovenskej republiky schválila dňa 11. februára 2011 zákon, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov,

Prezident Slovenskej republiky podľa čl. 102 ods. 1 písm. o) Ústavy SR vrátil Národnej rade SR uvedený zákon a vo svojom rozhodnutí č. 957-2011-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy SR.

Na základe toho predseda Národnej rady Slovenskej republiky svojím rozhodnutím č. 260 z 25. februára 2011 pridelil podľa § 90 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov zákon z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný zákon v stanovenom termíne.

**II.**

Gestorský výbor nedostal do začatia rokovania o zákone z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268) žiadnestanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Prezident SR vo svojom rozhodnutí č. 957-2011-BA z 24. februára 2011 uviedol dôvody na vrátenie zákona a navrhol, aby NR SR po opätovnom prerokovaní zákon schválila s týmito zmenami :

1. V čl. I sa vypúšťa druhý bod. Súčasne sa v čl. I zrušuje označenie prvého bodu.
2. V čl. II sa vypúšťa piaty bod.

Doterajší šiesty bod až jedenásty bod sa označujú ako piaty bod až desiaty bod.

1. Čl. III znie:

„Čl. III

Tento zákon nadobúda účinnosť 1. júna 2011.“.

**IV.**

K predmetnému zákonu zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky zákon schváliť so zmenou uvedenou v časti III., pod bodom č. 3 rozhodnutia prezidenta SR č. 957-2011-BA z 24. februára 2011 a v časti III. tejto správy.

* Výbor Národnej rady Slovenskej republiky pre financie a rozpočet (uzn. č. 141 zo dňa 16. marca 2011)

1. Odporúčanie pre Národnú radu Slovenskej republiky zákon schváliť so zmenami uvedené v časti III., pod bodmi č. 1, 2, 3 rozhodnutia prezidenta SR č. 957-2011-BA z 24. februára 2011 a v časti III. tejto správy.

* Ústavnoprávny výbor Národnej rady Slovenskej republiky (uzn. č. 140 zo dňa 8. marca 2011)

Z uznesení výborov Národnej rady Slovenskej republiky uvedených pod bodom IV. tejto správy vyplynuli tieto návrhy :

1. V čl. I sa vypúšťa druhý bod. Súčasne sa v čl. I zrušuje označenie prvého bodu.

**Ústavnoprávny výbor NR SR**

**Gestorský výbor odporúča neschváliť.**

1. V čl. II sa vypúšťa piaty bod.

Doterajší šiesty bod až jedenásty bod sa označujú ako piaty bod až desiaty bod.

**Ústavnoprávny výbor NR SR**

**Gestorský výbor odporúča neschváliť.**

1. Čl. III znie:

„Čl. III

Tento zákon nadobúda účinnosť 1. júna 2011.“.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Výbor Národnej rady Slovenskej republiky pre financie a rozpočet odporúča Národnej rade Slovenskej republiky **hlasovať o zmenách,** vyplývajúcich z rozhodnutia prezidenta Slovenskej republiky takto :

1. **O zmenách zo správy pod bodom č. 1,2 hlasovať s odporučením nechváliť.**
2. **O zmene zo správy pod bodom č. 3 hlasovať s odporučením schváliť.**

**V.**

Gestorský výbor na základe stanovísk výborov k zákonu z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268) vyjadrených v uzneseniach uvedených pod bodom IV. tejto správy a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

zákon z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268) schváliť so zmenou uvedenou v časti III. pod bodom č. 3 rozhodnutia prezidenta SR.

Predmetná správa výborov Národnej rady Slovenskej republiky o zákone z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 268) **bola schválená** uznesením gestorského výboru č. 143 zo 16. marca 2011. Výbor určil poslanca **Ondreja Mateja** za spoločného spravodajcu výborov.

Súčasne ho poveril podľa § 80 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov informovať NR SR o výsledku rokovania výborov a odôvodniť stanovisko gestorského výboru.

Bratislava 16. marca 2011

**Jozef K o l l á r**

**predseda**

**Výboru NR SR pre financie a rozpočet**